[{"text_idx": "#000011", "text": "Ym mis Medi 2022 maent wedi gweithio a\u0302 12 o ysgolion ar draws Cymru yn barod ar brosiect ar y cyd a\u0302\u2019r Ymddiriedolaeth Genedlaethol, ac mae ganddynt weithgaredd lu ar y gweill rhwng nawr ac Awst 2023. Mae\u2019r Children\u2019s Laureate Wales yn chwaer-brosiect i Bardd Plant Cymru, ac mae\u2019r ddwy ro\u0302l yn cyfrannu tuag at fagu cenhedlaeth iachach, fwy creadigol a mwy amrywiol o ddarllenwyr ac awduron ar draws Cymru. Gyda blwyddyn arall o brosiectau, gwyliau a gweithdai o\u2019u blaenau, mae\u2019r beirdd yn edrych ymlaen i barhau a\u0302\u2019r gwaith o ysbrydoli a thanio dychymyg plant trwy farddoniaeth."}, {"text_idx": "#000012", "text": "Mae Diwrnod Barddoniaeth yn ddathliad blynyddol o farddoniaeth sydd yn ein hannog i ddod at ein gilydd i ddefnyddio\u2019n geiriau, straeon, a\u2019n lleisiau i bontio\u2019n cymunedau. A hithau hefyd yn Wythnos Llyfrgelloedd, braf oedd cyd-weithio a\u0302 Llyfrgell Genedlaethol Cymru i ddathlu\u2019r diwrnod eleni ar 6 Hydref, a nodi dechrau eu hail flwyddyn fel ein beirdd plant."}, {"text_idx": "#000013", "text": "Cynhaliodd y beirdd ddiwrnod o weithdai yn Y Drwm yn y llyfrgell ar gyfer dros 155 o ddisgyblion ysgolion Ceredigion. Yn y bore cafwyd gweithdy drwy gyfrwng y Gymraeg gyda Casi yng nghwmni Ysgol y Dderi, Ysgol Talybont ac Ysgol Aberaeron. Yn y prynhawn, Connor oedd yn arwain gweithdy Saesneg ar gyfer disgyblion Ysgol Padarn Sant ac Ysgol Henry Richard. Cafwyd cyfle i drafod a dysgu beth yw barddoniaeth, i glywed y beirdd yn darllen eu gwaith, i ysgrifennu cerddi yn unigol ac fel grw\u0302p, ac i holi\u2019r beirdd yn dwll!"}, {"text_idx": "#000014", "text": "Holl ddisgyblion gweithdy Bardd Plant Cymru"}, {"text_idx": "#000015", "text": "Drwy weithdai a gweithgareddau amrywiol, mae\u2019r Bardd Plant yn defnyddio llenyddiaeth er mwyn annog creadigrwydd a meithrin hunanhyder a sgiliau cyfathrebu ymysg plant Cymru Sefydlwyd y prosiect yn y flwyddyn 2000, ac yn y 22 mlynedd a ganlyn mae Cymru wedi cael 16 o Feirdd Plant, pob un ohonynt wedi dod a\u0302 rhywbeth unigryw i\u2019r ro\u0302l. Rheolir y prosiect gan Llenyddiaeth Cymru gyda chefnogaeth Llywodraeth Cymru, S4C, Cyngor Llyfrau Cymru ac Urdd Gobaith Cymru."}, {"text_idx": "#000016", "text": "Mae rhai o uchafbwyntiau\u2019r prosiect eleni yn cynnwys agoriad swyddogol Pabell Le\u0302n y Steddfod Genedlaethol a\u0302 chriw o ferched Ceredigion, cyhoeddi cerdd gomisiwn i nodi gwneud cosbi plant yn gorfforol yn anghyfreithiol, a dathlu Dydd Miwsig Cymru a\u0302 disgyblion ardal Castell Nedd a Phort Talbot. Mae Casi wedi bod yn gweithio a\u0302 plant a phobl ifanc Cymru i ar gyfansoddi alawon yn ogystal a\u0302 geiriau, gan roi cyfle iddynt glywed ei geiriau ar ein cyfryngau cenedlaethol ac mewn digwyddiadau."}, {"text_idx": "#000017", "text": "Ers ei sefydlu yn 2019, caiff ro\u0302l Children\u2019s Laureate Wales ei gwobrwyo pob dwy flynedd i awdur o Gymru sydd yn angerddol dros sicrhau fod mwy o blant a phobl ifanc yn darganfod gwefr a grym llenyddiaeth. Mae Connor yn gweithio\u2019n galed er mwyn sicrhau bod barddoniaeth yn hygyrch, yn hwyliog, ac yn berthnasol i blant a phobl ifanc ar draws Cymru."}, {"text_idx": "#000018", "text": "Mae rhai o uchafbwyntiau\u2019r prosiect eleni\u2019n cynnwys ysgrifennu cerdd gomisiwn i ddathlu ymgyrch #GwleddyGwanwyn yr Ymddiriedolaeth Genedlaethol, cynnal gweithdai barddoniaeth ar draws llyfrgelloedd Ceredigion, ac arwain gweithdai ar effeithiau technoleg ar iechyd meddwl pobl ifanc ar y cyd a\u0302 Choleg Brenhinol y Seiciatryddion.Ewch draw i adran prosiectau Llenyddiaeth Cymru i ddysgu mwy am y prosiectau, a dilyn y beirdd ar @barddplant a @laureatewales ar Twitter."}, {"text_idx": "#000019", "text": "Os am holi mwy am y prosiect, neu am gyfleoedd i gyd-weithio, cysylltwch a\u0302 Llenyddiaeth Cymru ar neu ."}, {"text_idx": "#000023", "text": "Telerau ac Amodau Llenyddiaeth Cymru"}]